# Øsby-Årøsund vandværk a.m.b.a. 2019

# Den årlige forbrugerinformation fra dit vandværk, **Øsby vandværk**

Her er informationer om dit vandværk, og om kvaliteten af det vand, som der leveres til dig. Oplysningerne opdateres mindst én gang om året. Hvis du ønsker yderligere oplysninger, er du velkommen til at kontakte os.

**1. Kontakt til Øsby-Årøsund Vandværk**

**Tlf. 24 27 31 29, mail** **cbrvand@oeaavand.dk**

Formand : Nicolai Kraack, tlf. 2176 8519, mail Kraack@mail.dk

Kasserer/driftsleder: Christian Ravn, tlf. 2427 3129, mail cbrvand@oeaavand.dk

Vandværkspasser: Robert Kyster, tlf. 2338 8892, mail robert@kyster.info

Hjemmeside: [www.oesby-aaroesund-vandvaerk.dk](http://www.oesby-aaroesund-vandvaerk.dk)

**Opkrævningskontor :**

Vandværkernes EDB-Service, tlf. 7539 3255, mail post@vand-edb.dk

**2. Kvaliteten af dit vand**

På vandværket foretager vi en simpel vandbehandling ved iltning, dobbelt filtrering i sandfiltre.

For at sikre at dit vand har en ensartet og høj kvalitet, får vi taget vandprøver efter et kontrolprogram, som er godkendt af Haderslev Kommune. Der tages som minimum seks årlige drikkevandsprøver, hvor der undersøges for mange forskellige stoffer. Der tages prøver fra hver boring hvert fjerde år, der undersøges for de samme mange stoffer. Stofferne fremgår af [drikkevandsbekendtgørelsen](https://www.retsinformation.dk/Forms/R0710.aspx?id=202768)

Vandforsyningens analyser af vandet sker ude ved forbrugerens taphane som stikprøvekontroller, det er her kvalitetskravet gælder. Derudover undersøges vandet, inden det forlader vandværket. Der undersøges for mikrobiologiske, fysisk-kemiske og miljøfremmede stoffer på et akkrediteret laboratorium.

På prøvestedetundersøges med det samme; temperatur, lugt, smag og farve.

* Undersøgelse for **mikrobiologiske** forhold omfatter kimtal ved 22o C, kim 37o C, coliforme bakterier, E.coli og enterokokker.
* Undersøgelse for **fysisk/kemiske/miljøfremmede stoffer** omfatter en lang række stoffer herunder jern, mangan, nitrat, vandets hårdhedsgrad (betegnet som dH) og pesticider.

Vandets hårdhed fra Øsby vandværk er på 16,3 dH

Du kan se resultaterne af de seneste **vandanalyser** på hjemmesiden [www.oesby-aaroesund-vandvaerk.dk](http://www.oesby-aaroesund-vandvaerk.dk) eller på Geus her kan du se alle analyse resultater.

Link til GEUS: <http://data.geus.dk/JupiterWWW/anlaeg.jsp?anlaegid=116308>

Hvis du gerne vil forstå analyserne bedre, kan du læse om ”drikkevandets hovedbestanddele” og ”mikrobiologiske parametre” på hjemmesiden under vandanalyser ”Sådan læser du en vandanalyse”

**Overskridelser af kvalitetskrav**

Der har i de seneste år ikke været overskridelser af drikkevandskvalitetskravene.

Skulle det ske træder vandværkets beredskabsplan ind med de nødvendige foranstaltninger.

**3. Andre oplysninger**

**Områder som forsynes af dit vandværk**

De områder, som dit vandværk forsyner med drikkevand er fastlagt i kommunens vandforsyningsplan. Områderne er Øsby, Flovt, Hyrup, Stenderup, Kvistrup, Stevelt, Jørlbjerg, Tamdrup, Hajstrup, Raade.

**Så meget vand indvinder vi årligt**

I området har vi ca. 450 forbrugere, og der udpumpes ca. 85.000 m3 årligt.

**Her henter vi dit vand fra**

Vandværket har tre boringer, som er placeret omkring vandværkets bygning på Øsbygade 87. Al vandet pumpes op fra disse boringer, som har en dybde på ca. 55 meter.

**Forsyningssikkerheden**

Som det fremgår af navnet, er vi to vandværker med en ringforbindelse. Det vil sige, at hvis ét af værkene har nedbrud, så kan området forsynes fra det andet vandværk i en periode, indtil der igen kan skabes normal drift.

Denne forbrugerinformation er meddelt efter bestemmelsen i Miljø- og Fødevareministeriets gældende bekendtgørelse om vandkvalitet og tilsyn med vandforsyningsanlæg (kapitel 8).